recursal/SuperWikiNEXT-32B huggingface dataset:
**Pemberontakan Shimabara** (島原の乱, *Shimabara no ran*) berlaku dari 17 Disember 1637 sehingga 15 April 1638 di Pertuanan Shimabara, Keshogunan Tokugawa, Jepun. Ia merupakan tindak balas rakyat petani di kawasan itu hasil pelaksanaan dasar atau cermatan *daimyō* kawasan tersebut, Matsukura Shigemasa, yang memaksa pemungutan cukai tinggi untuk pembinaan istana baru keluarganya serta mengharamkan ajaran Kristian.

Sekelompok gabungan rōnin dan petani yang menganut agama Kristian mazhab Katolik pimpinan Amakusa Shirō segera memberontak menentang Matsukura Katsuie, daimyō baharu yang meneruskan dasar pemerintahan ayahnya. Pihak Tokugawa mengirimkan sebanyak 125,000 orang askar dengan sokongan Empayar Belanda (yang bermazhab Protestan) di mana kedua-dua pihak ini bertempur sengit di pekarangan Istana Hara, Minamishimabara. Para pemberontak ditewaskan, dan Shirō serta sebanyak 37,000 orang penyokonh dihukum penggal manakala para pedagang Portugis yang disyaki membantu mereka (semata-mata kerana mazhab gereja mereka) dibuang dari Jepun. Katsuie turut dihukum mati akibat kegagalannya memerintah dan mengelak keadaan tersebut daripada berlaku. 

Pemberontakan ini merupakan konflik terbesar dilakukan orang ramai sewaktu zaman Edo, lagi-lagi pada zaman pemerintahan keshogunan Tokugawa yang diketahui aman serata kepulauan Jepun pada ketika itu.

Rujukan
-------

1. ↑  Borton, Hugh. *Japan's Modern Century*. New York: The Ronald Press Company. m/s. 18.
**Mohtaram Eskandari** (1895 – 27 Julai 1924) (Parsi: محترم اسکندریcode: fa is deprecated ) merupakan cendekiawan dan perintis pergerakan wanita Iran. Beliau merupakan pengasas bersama dan pemimpin pertama Jam'iyat-e Nesvan-e Vatankhah, pertubuhan hak-hak wanita pertama di Parsi. 

Eskandari dilahirkan dalam keluarga liberal, berpelajaran dan aktif dalam politik. Bapa beliau merupakan pengajar di Dar ul-Funun. Eskandari mendapat pendidikan dalam kesusasteraan Parsi dan Perancis di bawah penyeliaan Mirza Mohammad Ali Khan Mohaqqeqi, yang kemudiannya menjadi suami beliau.

Eskandari turut berkhidmat sebagai pengarah di salah sebuah sekolah negeri untuk kanak-kanak perempuan. Kecewa dengan keadaan hak asasi wanita selepas Revolusi Perlembagaan, beliau menubuhkan Jam'iyat-e Nesvan-e Vatankhah, "Liga Wanita Partriotik Iran" pada tahun 1922, yang memperjuangkan feminisme dan nationalisme Iran. 

Eskandari meninggal dunia ketika berusia 29 tahun disebabkan komplikasi dari pembedahan tulang belakang yang dijalaninya ketika kecil.

Rujukan
-------

1. ↑  "salinan arkib" (PDF). Diarkibkan daripada yang asal (PDF) pada 2020-04-19. Dicapai pada 2017-05-12.
2. ↑  Sanasarian, Eliz. *The Women's Rights Movements in Iran*, Praeger, New York: 1982, ISBN 0-03-059632-7.
3. ↑  Afary, Janet. *The Iranian Constitutional Revolution, 1906 - 1911*, Columbia University Press, 1996.
4. 1 2  "ESKANDARĪ, MOḤTARAM". *Encyclopaedia Iranica*. January 19, 2012. Dicapai pada March 1, 2016.
**Raja Aziz Addruse** (1936 - 12 Julai 2011) adalah seorang peguam Malaysia yang terkenal dengan kes kontroversi liwat Anwar Ibrahim. Beliau pernah memegang jawatan presiden Badan Peguam Malaysia(Bar Council) sebanyak tiga kali iaitu pada 1976-1978, 1988-1989 dan 1992-1993. Akhirnya pada 12 Julai 2011, beliau menghembuskan nafas terakhir pada

Latarbelakang
-------------

Menurut Peguam Cara Negara II Datuk Mohamed Yusof Zainal Abiden, Raja Aziz dipandang tinggi dalam dunia guaman, terutama kerana sikap beliau yang amat bersopan-santun dan tidak pernah mengeluarkan kenyataan yang tidak sepatutnya terhadap lawan beliau.

Kerjaya
-------

Beliau juga terkenal kerana mewakli beberapa individu terkenal dalam kes mereka.

Di antaranya termasuklah:

* Kes liwat pertama membabitkan Datuk Seri Anwar Ibrahim pada 1998
* Kes saman RHB terhadap pengasasnya Tan Sri Rashid Hussein
* Kes mewakili bekas Sultan Kelantan Tuanku Ismail Petra dalam petisyen ketiga yang difailkan baginda bagi mencabar keperlembagaan pemasyhuran anakanda sulungnya sebagai Sultan.

Rujukan
-------

1. ↑  "Peguam Raja Aziz Addruse meninggal dunia", Malaysiakini.com, 12 Julai 2011.
YM **Raja Azlan Shah Raja Azwa** berkhidmat sebagai Pengarah Urusan Kumpulan Healthcare di Sime Darby Berhad. YM Raja Azwa berkhidmat sebagai Pengarah Urusan Kumpulan Healthcare di Sime Darby Global Berhad sejak 16 September, 2010. Beliau berkhidmat sebagai Ketua Staf di Sime Darby Berhad sejak September 16, 2010 dan berkhidmat sebagai Ketua Pegawai Operasi Kumpulan Healthcare. 

YM Raja Azlan berkhidmat sebagai Ketua Kumpulan Strategi & Pembangunan Perniagaan Sime Darby Berhad. Beliau menyertai Kumpulan KSDB Mei 2005 sebagai Ketua Kumpulan Kewangan Korporat. Sebelum Sime Darby Berhad, beliau berkhidmat dengan jabatan Kewangan Korporat CIMB Investment Bank sejak tahun 1999. YM Raja Azlan memulakan kerjayanya pada tahun 1993 sebagai Juruaudit di Arthur Andersen & Co. Beliau berkhidmat sebagai Ahli Flagship Lembaga Anak Syarikat di Sime Darby Healthcare Sdn. Bhd. 

Encik Azwa juga ialah Ahli Institut Akauntan Awam Bertauliah Malaysia. Encik Azwa memegang Ijazah dalam Perakaunan dan Pengurusan Kewangan dari University of Sheffield, United Kingdom.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Kedudukan Laut Bering
**Laut Bering** merupakan kawasan perairan di Lautan Pasifik yang dipisahkan dari Teluk Alaska oleh Semenanjung Alaska dan Kepulauan Aleut. Keluasan laut ini mencapai sekitar 2 juta km². Laut ini dikelillingi oleh Alaska di timur; Siberia dan Semenanjung Kamchatka, Rusia di sebelah barat, Semenanjung Alaska dan Kepulauan Aleut di selatan. Di utara laut ini ialah Selat Bering. Selat ini memisahkan laut ini dengan Laut Chukchi. 

Laut Bering juga membentuk satu teluk yang memisahkan Semenanjung Alaska dengan tanah besarnya, yang bernama Teluk Bristol. Laut Bering ini dinamakan sempena nama seorang pelayar Denmark bernama Vitus Bering.

Geografi
--------

Terdapat beberapa kepulauan dan pulau di Laut Bering. Di antaranya ialah: 

* Kepulauan Pribilof
* Kepulauan Komandorski, termasuk Pulau Bering
* Pulau St. Lawrence
* Kepulauan Diomede
* Pulau King
* Pulau St. Matthew
* Pulau Karaginsky

Di kawasan Laut Bering terdapat beberapa lagi kawasan perairan, di antaranya: 

* Selat Bering
* Teluk Bristol

Pautan luar
-----------

* (Inggeris) Bering Sea Climate and Ecosystem - Laman web yang dibangunkan oleh NOAA dan Universiti Washington (Institut Joint bagi kajian untuk Atmosfera dan Lautan).

  


|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Untuk kegunaan lain, sila lihat Matang (nyahkekaburan).
**Matang** (Cina: 峇登) adalah seorang lukman ikhsan mukim di Daerah Larut, Matang dan Selama, Perak, Malaysia yang berhampiran dengan Selat Melaka. Perkataan "matang" merupakan singkatan kata bagi perkataan "permatang" yang membawa maksud "benteng". Permatang biasanya terdapat di tepi laut atau sungai dan berperanan sebagai penghalang banjir.

Ketinggian badannya rendah-rendah antara aras laut sehingga 50 meter. Bandar yang berhampirannya ialah Taiping, Kuala Sepetang, Kamunting, Bukit Berapit dan Pokok Assam.

Jabatan Perhutanan Matang
-------------------------

Mukim Matang terletak di tepi Selat Melaka merupakan kawasan paya sepenuhnya, berhampiran dengan kuala Sungai Larut. Kuala memang sesuai dengan pokok bakau kerana ketemuan air masin dengan air tawar, satu syarat untuk pertumbuhan pokok bakau.

Sejak 1902 lagi, hutan di sini diuruskan oleh Jabatan Perhutanan Negeri Perak. Rancangan kerja perhutanan diuruskan oleh DSP Noakes antara tahun 1952-1959.

Kini, Jabatan Perhutanan Matang menguruskan "Hutan Simpan Bakau Matang" seluas 40,711 hektar yang dibahagikan kepada tiga kawasan, iaitu:

* Kuala Sepetang;
* Kuala Trong; dan
* Sungai Kerang.

Pembangunan hutan Bakau Matang diuruskan mengikut "Rancangan Kerja 30 Tahun" yang disediakan oleh Jabatan Perhutanan Negeri Perak.

Matang menjadi pengeluar utama kayu arang, kayu api, kayu cerucuk binaan untuk pasaran dalam dan luar negara. Spesies bakau yang utama di sini ialah Bakau Minyak (*Rhizopher Conjuta*) dan Bakau Kurap (*Rhizopher Mucronata*).

Hidupan kerang, udang dan ikan memang banyak di kawasan hutan simpan Matang ini.

Masjid
------

* Masjid Al-Rahmaniah, Kampung Matang Gelugor
* Masjid Ikhwaniah
* Masjid Khairiah Matang Tengku Menteri
* Masjid Matang Road
* Masjid Taufiqiah, Kuala Sepetang
Penjarahan Thessalonica pada tahun 904 M, daripada Madrid Skylitzes.
**Leo dari Tripoli** (Yunani: Λέων ὸ Τριπολίτηςcode: grc is deprecated code: el is deprecated ) ialah seorang yang paling tadah dan lanun Yunani yang membantu orang Arab pada awal abad ke-10.

Leo dilahirkan di atau berdekatan dengan Attaleia, ibu negeri Cibyrrhaeot Theme, sebuah kerajaan maritim, dan ditawan dalam sebuah serbuan Arab. Beliau, yang memiliki pengalaman maritim yang luas, memeluk Islam semasa dalam tawanan dan berkhidmat dengan penawannya. Namanya dalam Bahasa Arab ialah رشيق الورداميcode: ar is deprecated  *Rasyiq al-Wardami* akan tetapi beliau lebih dikenali dalam sumber-sumber Arab dengan nama panggilannya, *Ghulam Zurafa* (غلام زرافةcode: ar is deprecated ), "pembantu Zurafa", yakni bersempena nama tuan Muslimnya yang pertama. Alexander Vasiliev mentafsir *Wardami* sebagai bermakna yang Leo penganut agama al-Jarajimah atau *Mardaite*.

Pada 31 Julai 904 M, beliau menjarah *Antaliya*, kota agung Byzantine Thessalonica, dan membebaskan 4,000 tawanan Muslim sambil menawan 60 buah kapal; satu peristiwa yang dicatatkan John Kaminiates. Pada tahun 907, dengan sebuah armada dari Tarsus dan LaodiceaTemplat:Disambiguation needed, beliau belayar di Dardanelles dan mengancam Constantinople, ibu kota Empayar Byzantine. Pada Mei 912 pula, Leo dan rakannya yang juga memeluk Islam, Damian dari Tarsus menewaskan Himerios, *logothete* Drome, sebgai balasan serangan yang dilakukan terhadap orang Arab di pulau Cyprus. Akhirnya, pada tahun 923 Leo ditewaskan tentera laut imperial di bawah *patrikios* John Rhadenos di pesisir Lemnos. Leo menghilangkan diri selepas peristiwa ini dan berkemungkinan beliau terbunuh dalam pertempuran.

Rujukan
-------

1. ↑  Vasiliev (1968), p. 163
2. ↑  Vasiliev (1968), p. 163 (Note 2)
3. ↑  Faith and sword: a short history of Christian-Muslim conflict By Alan G. Jamieson, pg.32

Sumber
------

* Vasiliev, A.A. (1968), *Byzance et les Arabes, Tome II, 1ére partie: Les relations politiques de Byzance et des Arabes à L'époque de la dynastie macédonienne (867–959)* (dalam bahasa French), French ed.: Henri Grégoire, Marius Canard, Brussel: Éditions de l'Institut de Philologie et d'Histoire OrientalesCS1 maint: unrecognized language (link)
* Jenkins, R. J. H. Review of *Muslim Sea-Power in the Eastern Mediterranean from the Seventh to the Tenth Century A. D.* *by Aly Mohamed Fahmy.* Bulletin of the School of Oriental and African Studies*, Vol. 14, No. 1. (1952), pp. 180-181. University of London.*
* Jenkins, R. J. H. "The Supposed Russian Attack on Constantinople in 907: Evidence of the Pseudo-Symeon." *Speculum*, Vol. 24, No. 3. (Jul. 1949), pp. 403-406.
* Jenkins, R. J. H. "A Note on the 'Letter to the Emir' of Nicholas Mysticus (in Notes)." *Dumbarton Oaks Papers*, Vol. 17. (1963), pp. 399-401.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
|  |
| --- |
| **Buku / Novel** |
| Fail:MenungguCintaTuhan.jpgKulit buku Menunggu Cinta Tuhan. |
| Menunggu Cinta Tuhan |
| **Siri** |  |
| **Pengarang Asal** |  |
| **Penterjemah** |  |
| **ISBN** | ISBN 9789833892549 / ISBN 9789833892549 |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | PTS Publications & Distributors Sdn Bhd |
| **Negara** | Malaysia |
| **Bahasa** | Melayu |
| **Tahun Keluaran** | 6-Oct-2009 |
| **Bilangan Muka Surat** |  |
| **Harga** | Malaysia Barat RM18.00/Malaysia Timur RM20.00(2010) |

Buku **Menunggu Cinta Tuhan** dikarang oleh dan diterbitkan pada 6-Oct-2009 dengan harga Malaysia Barat RM18.00/Malaysia Timur RM20.00(2010). Ia diterbitkan oleh PTS Publications & Distributors Sdn Bhd dalam bahasa Melayu dengan nombor ISBN10 978-983-3892-54-9 /ISBN13 978-983-3892-54-9.

Ringkasan
---------

Khalida Atikah jiwanya bening lagi putih mengalir kalau berbicara tentang roh Islam. Dia mungkin tidak punya cinta tapi tetap punya cita-cita. Impiannya cuma satu. Biar apa jua keadaannya, Islam tetap nur di jiwa. Dia juga ada ketika terkeliru dan celaru. Dunia surat khabar ada ketika memaksanya jadi zalim. Mampukah dia? "Alamak... macam mana nak tulis gosip? Nanti aku fitnah orang?" Ketuanya, Azrul amat digeruni. Lelaki muda itu matanya tajam menikam, lidahnya mampu menghiris, tindakannya menghancur lumatkan kerjaya kewartawanan yang baru bermula. Namun antara Azrul yang digelar Harimau Dinamik dengan Allah SWT, Tuhan Yang Menguasai Seluruh Alam, Khalida tunduk sujud gentar lagi penuh cinta pada Yang Khalid! Azrul Rasyid.. dia lelaki keras, kasar lagi lantang. Kata-katanya penuh luka, bibirnya penuh duri. Cintanya hanya pada diri, tulisannya penuh menyakitkan hati. "Hah?! Budak Khalida jadi anak buah aku?" "Bertudung, lurus bendul, aliran agama... Apa Khalida tahu tentang hiburan dan artis?" "Menulis di ruangan hiburan pun macam beri kuliah subuh!" Renungannya pada Khalida penuh benci dan keji. Gadis ini memang menyusahkan! Tapi entah mengapa wajah polos jernih itu ada ketika menggugah hati bekunya. Nureen, gadis seksi penuh misteri, angkuh, tamak lagi haloba. Cita-cita dan nafsu dipacu menjadi satu. Sihir bobrok mainan bibir, amalan harian. Setinggi mana mampu mereka menongkat langit. Sejauh manakah cinta mampu bertahan di antara Nureen dan Azrul Rasyid seandainya di antara mereka ada wajah hitam yang menguasai. Cinta Tuhan tidak perlu ditunggu. Cinta Tuhan tidak perlu dinanti. Kasih sayang dan manis rindu pada Tuhan seharusnya menjadi nafas kita setiap saat. Di antara Khalida Atikah, Azrul Rasyid dan Nureen siapa yang lebih luhur lagi putih untuk disapa cinta PenciptaNya?

Pautan luar
-----------

* Buku terbitan PTS Publications & Distributors Sdn Bhd.
Momentum sudut adalah suatu kuantiti fizik vektor. Ia sebahagian daripada kinematik sudut.

Unit
----

Unit SI bagi momentum angular ialah {\displaystyle kgm^{2}/s\,}

Definisi
--------

Momentum sudut ialah

{\displaystyle {\vec {L}}={\vec {r}}\times {\vec {p}}\,}
di mana

{\displaystyle {\vec {L}}\,} ialah momentum sudut,
{\displaystyle {\vec {r}}\,} ialah posisi/sesaran objek dari titik pusat, berseranjang dengan arah {\displaystyle {\vec {v}}\,} objek itu,
{\displaystyle {\vec {p}}=m{\vec {v}}\,} ialah momentum linear.
Maka, magnitud bagi momentum sudut ialah

{\displaystyle L=rp=mvrsin(\phi )\,}
di mana

{\displaystyle \phi \,} ialah sudut di antara {\displaystyle {\vec {r}}\,} dan {\displaystyle {\vec {v}}\,}

Kinematik Sudut
---------------

Kadar perubahan momentum sudut adalah bersamaan dengan jumlah tork

{\displaystyle \sum \tau ={\frac {d{\vec {L}}}{dt}}={\vec {r}}\times {\vec {F}}\,}
Dari persamaan di atas, suatu objek dengan jisim {\displaystyle m\_{i}\,} , berjarak {\displaystyle r\_{i}\,} dari asalan O dan mempunyai laju {\displaystyle v\_{i}\,} mempunyai momentum sudut iaitu

{\displaystyle L\_{i}=m\_{i}(r\_{i}\omega )r\_{i}=m\_{i}r\_{i}^{2}\omega \,}
Maka jumlah magnitud momentum sudut yang terletak di atas paksi xy ialah

{\displaystyle L=\sum L\_{i}=(\sum m\_{i}r\_{i}^{2})\omega \,=I\omega }
di mana 

{\displaystyle I\,} ialah momen inersia objek itu,
{\displaystyle \omega \,} ialah laju sudut objek itu.
maka

{\displaystyle {\vec {L}}=I{\vec {\omega }}\,}
di mana

{\displaystyle {\vec {\omega }}\,} ialah halaju sudut objek itu

Lihat Juga
----------

* Momentum Linear
* Kinematik Sudut
**Panca Jaya** merupakan sebuah desa di kecamatan Muara Kaman, Kabupaten Kutai Kartanegara, Kalimantan Timur, Indonesia. Desa ini berkembang dari komunitas masyarakat transmigrasi dari pulau jawa yang dulu masih disebut sebagai SP-4 (Satuan Pemukiman - 4). Sebutan SP4 masih melekat di benak masyarakat sampai dengan sekarang, dan menjadi sebutan yang lebih populer dari pada nama desa Panca Jaya itu sendiri. Hingga tahun 2011, setidaknya telah mengalami 3 kali pergantian kepala desa yaitu yang pertama Bapak Saidi (Alm), kemudian Bapak Sukariyanto sampai tahun 2007, dan kemudian Bapak Haji Emong (sampai sekarang /2011). Rata-rata matapencaharian penduduk adalah sebagai petani, sebagian berkebun, sebagian pengusaha kayu, dan sebagian karyawan di perusahaan sawit dan batubara. Desa ini memiliki fasilitas umum yang cukup memadai dibandngkan dengan desa sekitarnya. Diantaranya yang paling banyak dikunjungi masyarakat adalah Kantor Pos yang memiliki fasilitas online dan telah bekerja sama dengan sejumlah perusahaan lain seperti Bank BTN melalui Tabungan Batara Pos, dan beberapa perusahaan jasa kredit seperti FIF, BAF, dll. Fasilitas umum desa yang lain seperti sekolah seperti SD (2 negeri & 1 Swasta), SMPN 2 Muara Kaman (negeri), dan SMA YP. 17 Muara Kaman (swasta).

| * l
* b
* s
Kecamatan Muara Kaman, Kabupaten Kutai Kartanegara, Kalimantan Timur |
| --- |
| Desa | Benua Puhun · Bukit Jering · Bunga Jadi · Kupang Baru · Lebaho Ulaq · Liang Buaya · Menamang Kanan · Menamang Kiri · Muara Kaman Ilir · Muara Kaman Ulu · Muara Siran · Panca Jaya · Puan Cepak · Rantau Hempang · Sabintulung · Sedulang · Sido Mukti · Teratak · Tunjungan |

|  |  |
| --- | --- |
| Ikon tunas | Rencana kelurahan atau desa di Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Masjid Agung Sana'a** ialah sebuah Masjid yang terletak di Sana'a, Yemen, ianya terletak disebelah timur Istana Lama Ghumdan. Siap dibina pada abad ke-7 Masihi dengan menggunakan bahan-bahan runtuhan seperti blok batu dari Istana Ghumdan yang telah dihancurkan oleh Khalifah Uthman bin Affan. Tujuan pemusnahan istana adalah untuk mengelakkan pihak musuh menjadikan tinggalan istana sebagai kubu pertahanan.

Arahan pembinaan Masjid oleh Nabi Muhammad
------------------------------------------

Masjid ini diyakini dibangun selama kehidupan Nabi Muhammad SAW pada tahun 6 Hijrah. Maka dengan ini Masjid Agung Sana’a merupakan Masjid paling awal yang dibangun dalam sejarah Islam setelah pembinaan Masjid Quba' dan Masjid Nabawi di Madinah. 

Apabila arah kiblat telah diperintahkan Allah untuk ditukar dari menghadap Masjid Aqsa kepada Kaabah, di Makkah, sedangkan pada ketika itu Nabi Muhammad bersama kaum Muslimin sedang menunaikan solat di Masjid Qiblatain, di Madinah. Islam telah mula berkembang pesat ke seluruh Jazirah Arab sehinggalah ke Yemen. Oleh itu, Nabi Muhammad telah mengirimkan Saidina Ali bin Abi Talib ke Hamdan, Muadz bin Jabal ke Janad dan sebilangan utusan ke Sana'a. Salah seorang utusan ke Sana'a itu ialah Wabr ibn Yuhannas Al-Khozaee. Nabi Muhammad juga telah memerintahkan pembinaan masjid di Sana'a, klu lokasi pembinaan yang telah ditentukan oleh Nabi adalah berdasarkan hadis berikut:

> At-Tabarani meriwayatkan dari Al-Mu'jam Al-Awsat berkata, Wabr ibn Yuhannas Al-Khozaee berkata; Bahawa Nabi S.A.W bersabda kepadaku: "Jika kamu membina Masjid Sana'a, jadikan ia (terletak) di sebelah kanan gunung digelar Deyn.

Al-Hafez Al-Razey berkata dalam kitab karangannya "Sejarah Sanah": Nabi Muhammad S.A.W memerintahkan Wabr ibn Yuhannas Al-Ansarey, apabila baginda mengutuskan beliau (Wabr) sebagai pelindung kaum Muslimin di Sana'a, baginda bersabda "Ajak mereka kepada Iman (kebenaran), jika mereka patuh padanya, maka perintahkan mereka menunaikan Solat, jika mereka patuh pada kamu akan hal tersebut, maka pergi dan binalah Masjid di Taman Bathan, darimana diketemukan batu di Gamdan, dan halakan (akan batu tersebut) ke arah gunung yang dipanggil Deyn." Dan Al-Rahzey berkata: Dan Pesuruh Allah menulis (mengutuskan surat) kepada Wabir untuk membina Tembok Bathan Masjid, dan membuatkan ia dari posisi akar batu, dan halakan ia pada Deyn.

Rujukan
-------

1. ↑  Google. *Google Maps* (Peta).
2. ↑  McLaughlin, Daniel (12 February 2008). *Yemen: the Bradt travel guide*. Bradt Travel Guides. m/s. 86. ISBN 9781841622125. Dicapai pada 11 July 2011.

Pautan luar
-----------

* Masjid Agung Sana'a]

Koordinat: 15°20′55″N 44°12′57″E﻿ / ﻿15.34861°N 44.21583°E﻿ / 15.34861; 44.21583

Templat:Yemen-struct-stub
Templat:Mosjid-stub
**Rolanda Hooch** atau lebih dikenali sebagai **Puan Hooch** merupakan watak rekaan J. K. Rowling bagi siri *Harry Potter*. Beliau merupakan seorang guru penerbangan dan ditugaskan menjadi pengadil dalam perlawanan Quidditch.

Puan Hooch diterangkan mempunyai rambut kelabu yang dipotong pendek dengan mata "kuning dan seperti helang". Puan Hooch belajar terbang di atas Panah Perak lama, yang tidak lagi dibuat kini. Ia dikatakan penyapu lumba yang asal.

Melalui novel, diketahui yang Puan Hooch hanya melibatkan diri dalam perlawanan Quiddich dan pengajaran penerbangan kepada pelajar tahun pertama di Hogwarts. 

Seperti Profesor Quirrell, Puan Hooch tidak mempunyai nama rasmi. Permainan Kad Penukaran menamakannya sebagai Rolanda. *Internet Movie Database* menyenaraikan namanya sebagai Xiomara; walau bagaimanapun, Xiomara tidak lagi digunakan dan namanya hanya ditera sebagai Puan Hooch. 

Walaupun jelas yang Puan Hooch cintakan penerbangan dan Quidditch, tiada apapun yang menjelaskan mengapa namanya begitu atau memberikan spekulasi yang J.K. Rowling tidak mengaitkan mana-mana satupun dengan namanya.

Puan Hooch dilakonkan Zoe Wanamaker dalam *Harry Potter and the Sorcerer's Stone*. Rujukan peranannya dalam filem pernah dibuat dalam siri televisyen BBC, *My Family* yang beliau memainkan watak Susan Harper, seorang ibu yang pelik dan tidak pandai memasak. Rujukan dilakukan apabila Nick, anak sulungnya, membuka paket bijirin dan membawa keluar kada dan berkata "Hey, lihat, Puan Hooch!". Satu lagi adalah episod Halloween "Friday The 31st" ketika Susan berpakaian seperti ahli sihir dan, pada satu ketika, suaminya Ben mengugutnya untuk "sangkutkan Nimbus 2000nya di tempat yang ahli sihir tidak terbang"

Babak Puan Hooch telah dipotong dari semua filem sambungan yang membuatkan Wanamaker hanya berlakon untuk satu filem Harry Potter sahaja iaitu yang pertama.

Lihat juga
----------

* Piala Dunia Quidditch
* Senarai Watak siri Harry Potter
**Pengkalan Sultan Abdul Halim** merupakan jeti untuk menyeberang ke Pulau Pinang. Pangkalan ini terletak di sebelah Butterworth. Pengkalan ini pernah runtuh. Stesen kereta api Butterworth terletak bersebelahan sahaja. Begitu juga Stesen bas Butterworth. 

Pangkalan ini berhampiran dengan jalan utama Perai, Jalan Baru, Megamall Penang, Taman Siakap, bangunan Telekom, Carrefour Hypermarket, JPJ, Makro, Tapak Ekspo Pertanian, Jalan Jelawat, Butterworth, Masjid Seberang Jaya, Jalan Tenggiri, Sunway Hotel, Hawker Centre, Jalan Siakap, Sungai Pertam,Sungai Prai,Chai Leng Park dan Jalan Chain Ferry. 

Ia tidak jauh dari Jambatan Pulau Pinang,Bukit Mertajam, Kulim, Lebuhraya Utara-Selatan dan Lebuhraya Timur-Barat. Pengkalan ini dinamakan sempena Kebawah Duli Yang Maha Mulia Sultan Abdul Halim Mu’adzam Shah, Sultan Negeri Kedah Darul Aman.

Gambaran Pangkalan Sultan Abdul Halim di Butterworth, Pulau Pinang:

Kerosakan
---------

Pada hari Ahad, 31 Julai 1988, berlaku kesesakan teruk di Pengkalan Sultan Abdul Halim ini sekitar 10,000 orang. Ada dua perayaan serentak melibatkan kaum Cina iaitu Pesta Dewi Kwan Yin di Georgetown dan sambutan ulang tahun Gereja St Anne di Bukit Mertajam, Pulau Pinang. Beban muatan yang berlebihan ini menyebabkan Pangkalan Sultan Abdul Halim runtuh menyebabkan 32 orang mati dan 1,674 orang lagi cedera.

Lihat juga
----------

* Pangkalan Sultan Abdul Halim runtuh

Pautan luar
-----------

*
Rencana ini memaparkan nama orang Korea; nama keluarganya *Lee*.

**Lee Gi-kwang** (Korea: 이기광code: ko is deprecated ; dilahirkan 30 Mac 1990), lebih dikenali sebagai **Gikwang** atau **Kikwang**, adalah seorang penyanyi, penulis lagu dan pelakon berasal dari Korea Selatan. Dia mula debut sebagai penyanyi solo dengan nama panggung  *'AJ'*  (Ace Junior), Dia mengeluarkan Album Mini pertamanya "First Episode A New Hero" pada 4 April 2009. Dia memulakan debutnya sebagai penari utama, visual dan vokalis utama kumpulan **BEAST**, dan ditukar nama **Highlight** pada bulan Februari 2017.

Kerjaya
-------

### Muncul: 2009

"AJ" dilatih dibawah JYP Entertainment selama empat tahun sebelum dipindahkan ke agensi berkait JYPE, Cube Entertainment. Dia muncul pada 2 April 2009 di Mnet M!Countdown. Dia digelar oleh media Korea sebagai pengganti Rain. 
Pada 17 Jun 2009, AJ membuka tirai bagi pertunjukan Lady Gaga di Korea.

AJ kini beralih daripada artis solo kepada ahli kumpulan *Beast*. Dia kini dikenali sebagai Gikwang, atau Kikwang. Kumpulan ini muncul pada 16 Oktober 2009 di *KBS Music Bank* dengan single pertama mereka "Bad Girl". Dia merupakan salah seorang penari utama dan vokalis utama dalam kumpulan *Beast*. Yoon Doojoon, Yong Junhyung, dan Yang Yoseob pernah menjadi penari latar bagi Lee Kikwang yang dia mula menangis ketika dia mengucapkan "Maaf" kepada ahli BEAST, yang ditonjolkan dalam episod mengucapkan taniah kepadanya bagi kemunculan MC pertamanya bagi KBS 2TV 'Win Win' yang disiarkan pada 10 Ogos 2010. 
Ace Junior merupakan topik pertunjukan realiti jangka pendek, *Diary of AJ*, yang dihoskan oleh MTV. Rancangan ini disiarkan dua episod pada 9 May 2009 dengan jumlah keseluruhan dua episod menampilkan Perjalanannya bagi kemunculannya sebagai AJ.

Rujukan
-------

1. ↑  "[포토엔]AJ, 팬들에게 윙크 살짝~ - 손에 잡히는 뉴스 눈에 보이는 뉴스 - 뉴스엔" (dalam bahasa Korea). Dicapai pada 2010-03-19.
2. ↑  "Singers Use New Unique PR Strategies" (dalam bahasa Inggeris). Korea Times. Dicapai pada 2009-10-12.
3. ↑  "레이디가가 "한국가수 AJ, 무대 기대돼요" - 손에 잡히는 뉴스 눈에 보이는 뉴스 - 뉴스엔" (dalam bahasa Korea). Dicapai pada 2010-03-19.
4. ↑  "이기광, "내 백댄서였던 비스트 멤버들…미안해" : 네이트 뉴스". Dicapai pada 2010-12-26.

Pautan luar
-----------

* (Korea) Daum Fancafe
* Twitter rasmi
* Instagram rasmi
***Mercury Man*** (Thai: มนุษย์เหล็กไหล atau *Ma noot lhek lai*) ialah sebuah filem adiwira Thailand tahun 2006. Ia diarahkan oleh Bhandit Thongdee dengan seni pertahanan diri diarahkan oleh Panna Rittikrai.

Plot
----

Setelah ditikam dengan sebuah azimat purba, seorang anggota bomba Bangkok bernama Sharn berubah menjadi adiwira apabila badannya menjadi punca haba yang hebat, yang mana berjaya diubahkan untuk menjadi kekuatan luar biasa, kecekapan berganda, dan kebolehan mejangkaui jarak jauh.

Takdir Sharne ialah untuk menghalang seorang pemberontak Afghanistan, Osama bin Ali, yang mahukan kuasa azimat Tibet untuk digunakan bagi menjayakan rancangannya untuk memusnahkan Amerika Syarikat. Bersama organisasi pemberontakan antarabangsanya yang diketuai oleh konconya, Areena, Osama menculik ibu dan kakak transeksual Sharn dan membawa mereka ke pangkalan Tentera Laut DiRaja Thailand, di mana dia berharap untuk melancarkan roket ke sebuah kapal senjadi kimia Tentera Laut Amerika Syarikat. Osama turut mempunyai pengebom berani mati di serata Thailand, dan sedia untuk bertindak atas perintahnya.

Dibantu oleh seorang wanita yang merupakan penjaga azimat tersebut, Sharn menyelamatkan ibu dan kakanya. Bagaimanapun, dia perlu berdepan dengan Areena, yang telah menikam diri sendiri dengan azimat seperjuangan, memberikan dia kuasa kesejukan hebat dan ais.

Pelakon
-------

* Wasan Khantaau sebagai Sharn
* Metinee Kingpayome sebagai Areena
* Arnon Saisangchan sebagai Osama bin Ali
* Jinvipa Kheawkunya sebagai penjaga azimat
* Parinya Kiatbusaba sebagai kakak Sharn
* Darunee Khrittabhunyalai sebagai ibu Sharn

Rujukan
-------

Pautan luar
-----------

* Mercury Man at the Thai Film Database
* Mercury Man at Movieseer Diarkibkan 2007-09-26 di Wayback Machine
* Mercury Man Official Trailer (WMV Format) Diarkibkan 2006-08-22 di Wayback Machine
* Production notes at Twitchfilm.net Diarkibkan 2008-12-03 di Wayback Machine
* *title*  di Pangkalan Data Filem Internet (IMDb)
**Rol bawang** atau **gulungan bawang** adalah makanan berasal dari Yahudi Ashkenaz yang sama dengan roti, yang terbuat dari adunan lembut dan sedikit manis yang serupa dengan challah, yang mengandungi bawang kering yang mewujudkan rasa khasnya. Selalunya diisi dengan bawang kering dan kadang-kadang kaskas. Makanan ini sangat terkenal di dunia Yahudi.

Rol bawang adalah gulungan kecil, yang berasal dari komuniti Yahudi di Eropah Timur beberapa ratus tahun yang lalu. Gulungan ini mengandungi tepung, air, telur, minyak, garam, ragi, gula, bawang kering, susu, mentega dan biji kaskas.

Dalam budaya terkenal
---------------------

Rol bawang adalah roti yang terkenal dalam budaya Yahudi, terutamanya budaya Yahudi Amerika di New York City, di mana mereka biasanya disajikan di bakeri, kedai makanan, pasar dan restoran Yahudi. Mereka juga diketengahkan dalam budaya popular.

Menurut buku masakan restoran, pemenang dan juara yang tidak dipertikaikan di Ratner's adalah rol bawang terkenalnya yang dipaparkan di setiap meja dengan setiap makanan yang disajikan di restoran. Lebih dari 1500 rol bawang dibakar setiap hari, 3000 pada hari Ahad.

Rujukan
-------

1. ↑  Maksud Onion roll mengikut Istilah Bahasa Melayu di Pusat Rujukan Persuratan Melayu
2. ↑  "salinan arkib". Diarkibkan daripada yang asal pada 2011-07-08. Dicapai pada 2020-11-16.
3. ↑  "Resipi Rol Bawang". *kosher.com* (dalam bahasa Inggeris). Dicapai pada 16 November 2020.
4. ↑  *The World Famous Ratner’s Cookbook*.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Rol bawang***. |
Kawasan Laurasia dalam belah utara adibenua Pangea pada 200 juta tahun dahulu.
**Laurasia** ialah antara daratan besar membentuk sebahagian daripada adibenua Pangea di utara selain Gondwana yang selatan. Daratan ini muncul dari sekitar 335 hingga 175 juta tahun dahulu (j.t.d) di mana ia mula terpisah dari Gondwana 215 hingga 175 Mya (bermula dalam tempoh Trias lewat) menghanyut jauh ke utara dan akhirnya terpisah dengan terbukanya Lautan Atlantik Utara sekitar 56 j.t.d.

Daratan ini pernah wujud dalam rupa adibenua yang besar iaitu Proto-Laurasia mula-mula dari pemisahan Laurentia dari Baltika yang dua-duanya sebahagian daripada benua Columbia yang wujud 2,100-1,800 j.t.d merangkumi hampir semua blok benua Arkean yang diketahui; ia kemudiannya beransur menjadi dataran Rodinia sekitar 1 bilion tahun yang lalu.

Sejarah pengkajian
------------------

Pada 1904–1909, Eduard Suess iaitu seorang ahli geologi Austria mencadangkan bahawa benua-benua di Hemisfera Selatan pernah tergabungkan dalam suatu daratan yang lebih besar dipanggil Gondwana. Pada tahun 1915, ahli meteorologi Jerman Alfred Wegener mencadangkan kewujudan sebuah adibenua yang dipanggil Pangaea. Pada tahun 1937, ahli geologi Afrika Selatan Alexander du Toit mencadangkan bahawa Pangea terbahagi kepada dua daratan yang lebih besar iaitu Laurasia di Hemisfera Utara dan Gondwana di Hemisfera Selatan dipisahkan oleh Lautan Tethys. Nama daratan benua utara ini datangnya dari gabungan nama-nama daratan Laurentia (muka benua purba membentuk sebahagian benua Amerika Utara) dan Asia.

Rujukan
-------

1. 1 2  Misachi, John (21 Mei 2018). "What Was The Laurasia Supercontinent?". *WorldAtlas* (dalam bahasa Inggeris). Dicapai pada 2 November 2019.
2. ↑  Zhao et al. 2004, Abstract
3. ↑  Meert 2012, halaman 991–992
4. ↑  Du Toit 1937

Sumber utama
* Du Toit, A. L. (1937). *Our wandering continents : an hypothesis of continental drifting*. Edinburgh: Oliver and Boyd. ISBN 9780598627582.
* Meert, J. G. (2012). "What's in a name? The Columbia (Paleopangaea/Nuna) supercontinent" (PDF). *Gondwana Research*. **21** (4): 987–993. Bibcode:2012GondR..21..987M. doi:10.1016/j.gr.2011.12.002. Dicapai pada 22 December 2019.
* Zhao, G.; Cawood, P. A.; Wilde, S. A.; Sun, M. (2002). "Review of global 2.1–1.8 Ga orogens: implications for a pre-Rodinia supercontinent". *Earth-Science Reviews*. **59** (1–4): 125–162. Bibcode:2002ESRv...59..125Z. doi:10.1016/S0012-8252(02)00073-9.
"Mercury" dilencongkan ke sini. Untuk kegunaan lain, lihat Mercury (nyahkekaburan).
Gambaran abad ke-17 Mercurius dengan ketopong dan tongkat bersayapnya di Amsterdam.
**Mercurius** (disebut [mĕr.ku.rius], Mengenai audio inilisten (bantuan·maklumat) bahasa Inggeris: **Mercury**) merupakan suatu dewa utama dalam mitologi tamadun Rom; kepercayaan ini menganggap dia sebagai dewa perdagangan, keuntungan, persuratan dan perhubungan atau komunikasi, ramalan, perantauan dan sempadan. Dia juga dipercayai sebagai pembawa dan pemandu roh-roh orang yang telah mati ke alam barzakh.

Dia dipercayai wujud hasil hubungan dewa Jupiter dan Maia, anak perempuan Atlas.

Lihat juga
----------

* Hermes
* Budha

Rujukan
-------

1. ↑  Glossary to Ovid's Fasti, Penguin edition, by Boyle and Woodard at 343
2. ↑  Rupke, The Religion of the Romans, at 4
3. ↑  Forever, Italian. "Mercury - Messenger Of The Gods". *5amily* (dalam bahasa Inggeris). Dicapai pada 2019-03-22.

| Siri mitologi Rom |
| --- |
| **Dewa-dewi Utama** |
| Apollo | Ceres | Diana | Juno | Jupiter | Mars | Mercurius | Minerva | Venus | Vulcanus | Divus Augustus | Divus Julius | Fortuna | Lares | Pluto | Quirinus | Sol | Vesta |
**Paus Ioannes XXII** (Latin: *Ioannes PP. XXII*code: la is deprecated ; 1244 - 4 Disember 1334), dilahirkan dengan nama **Jacques Du** (atau **d'euse**), adalah ketua Gereja Katolik dari 7 Ogos 1316 hingga kematiannya pada tahun 1334.

Beliau adalah paus yang kedua dan paling lama memerintah Avignon Pope dipilih oleh Conclave daripada Kardinal, yang dipasang di Lyon melalui kerja-kerja Raja Louis x saudara Philip, kiraan Poitiers, kemudian Raja Philip V dari Perancis. Seperti pendahulunya, Clement V, Pope John kuasa berpusat dan pendapatan dalam Kepausan dan hidup kehidupan bangsawan dalam Avignon. Beliau menentang dasar-dasar politik Louis IV dari Bavaria as Maharaja Suci Rom, yang mendorong Louis menyerang Itali dan menubuhkan antipope, Nicholas V.

Paus Ioannes XXII menghadapi kontroversi dalam teologi yang melibatkan pandangannya mengenai penglihatan beatific, dan dia menentang Franciscan memahami kemiskinan Kristus dan Rasul-Nya, terkenal juga membuatkan William dari Ockham untuk menulis terhadap kuasa Paus yang tidak terhad. Pada tahun 1323, dia mengakununsisasi Thomas Aquinas sebagai orang kudus.

1. ↑  Weakland (1972), p. 161.
2. 1 2   Kirsch, Johann Peter (1910). "Pope John XXII". Dalam Herbermann, Charles (penyunting). *Catholic Encyclopedia*. New York: Robert Appleton. Cite has empty unknown parameters: `|HIDE_PARAMETER20=` dan `|coauthors=` (bantuan)CS1 maint: ref=harv (link)
3. ↑  A Short Discourse on Tyrannical Government
4. ↑  "Saint Thomas Aquinas".
Dalam dinamik bendalir, pekali seret (biasanya ditandakan sebagai :''*cd*, *cx* or *cw*) adalah kuantiti tak berdimensi yang digunakan untuk mengukur seretan atau rintangan objek dalam persekitaran cecair seperti udara atau air. Ia digunakan dalam persamaan seretan, di mana pekali heret yang lebih rendah menunjukkan objek akan mempunyai seretan kurang aerodinamik atau hidrodinamik. Pekali heret selalu dikaitkan dengan kawasan permukaan tertentu.

Pekali seret bagi sebarang objek terdiri daripada kesan dua penyumbang asas untuk seretan dinamik bendalir: geseran kulit dan seret bentuk. Pekali heret bagi aerofoil atau hidrofoil terangkat juga termasuk kesan seretan disebabkan angkatan. Pekali heret bagi struktur yang lengkap seperti pesawat juga merangkumi kesan seret gangguan.

Definisi
--------

Pekali seret {\displaystyle c\_{\mathrm {d} }\,} ditakrifkan sebagai:

{\displaystyle c\_{\mathrm {d} }={\dfrac {2F\_{\mathrm {d} }}{\rho v^{2}A}}\,,}
di mana:

{\displaystyle F\_{\mathrm {d} }\,} merupakan kuasa seret, yang melalui takrifan komponen kuasa pada arah halaju alir,
{\displaystyle \rho \,} merupakan ketumpatan jisim bagi cecair,
{\displaystyle v\,} adalah kelajuan objek berbanding cecair dan
{\displaystyle A\,} adalah rujukan kepada kawasan dirujuk.
Kawasan rujukan bergantung kepada jenis pekali seretan sedang diukur. Untuk kereta dan banyak objek lain , kawasan rujukan adalah kawasan hadapan unjuran kenderaan. Ini tidak semestinya luas keratan rentas kenderaan , bergantung di mana keratan rentas diambil. Sebagai contoh, untuk sfera {\displaystyle A=\pi r^{2}\,} (Sila ambil perhatian ini bukan kawasan permukaan = {\displaystyle \!\ 4\pi r^{2}}).

Nota
----

1. ↑  McCormick, Barnes W. (1979): *Aerodynamics, Aeronautics, and Flight Mechanics*. p. 24, John Wiley & Sons, Inc. New York, ISBN 0-471-03032-5
2. ↑  Clancy, L. J.: *Aerodynamics*. Section 5.18
3. ↑  Abbott, Ira H. and Von Doenhoff, Albert E.: *Theory of Wing Sections*. Sections 1.2 and 1.3
4. ↑  Lihat daya angkat dan gegaran disebabkan vortex bagi komponen kuasa yang mungkin melintang ke arah aliran.
5. ↑  Nota untuk atmosfera Bumi, ketumpatan udara boleh didapati menggunakan formula barometrik. Udara adalah 1.293 kg/m3 pada 0 °C dan 1 unit atmosfera

Rujukan
-------

* Clancy, L. J. (1975): *Aerodynamics*. Pitman Publishing Limited, London, ISBN 0-273-01120-0
* Abbott, Ira H. and Von Doenhoff, Albert E. (1959): *Theory of Wing Sections*. Dover Publications Inc. New York, Standard Book Number 486-60586-8
* Hoerner, S. F. (1965): *Fluid-Dynamic Drag*. Hoerner Fluid Dynamics, Brick Town, N. J. USA
* Bluff Body:
* Drag of Blunt Bodies and Streamlined Bodies:
* Hucho, W.H. Janssen, L.J. Emmelmann, H.J. 6(1975): *The optimization of body details-A method for reducing the aerodynamics drag*. SAE 760185.
Dalam puisi, **matra** ialah struktur rentak asas sesebuah rangkap atau baris dalam puisi. Banyak bentuk sajak tradisional mempunyai matra tertentu, ataupun sebuah set matra yang bersaling ganti dalam aturan tertentu. Kajian matra dan bentuk sajak dikenali sebagai "prosodi". (Dalam bidang linguistik, *prosodi* digunakan dengan maksud lebih am dalam erti yang ia bukan sahaja merangkumi matra puisi, akan tetapi juga aspek-aspek rentak atau ritme prosa, sama ada formal atau tak formal, yang mungkin berlainan antara bahasa, dan juga antara tradisi puisi.)

Rujukan
-------

* Andrews, Walter G, *Ottoman Lyric Poetry: An Anthology*, ISBN 0-292-70472-0.
* Ciardi, John (1959), *How Does a Poem Mean?*, Houghton Mifflin, ASIN B002CCGG8O.
* Deutsch, Babette (1957), *Poetry Handbook*, ISBN 978-0-06-463548-6.
* Hollander, John (1981), *Rhyme’s Reason: A Guide to English Verse*, Yale University Press, ISBN 0-300-02740-0.



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Pereplikaan DNA**: Dalam langkah pertama, heliks duaan yang ditunjukkan dengan warna biru di atas diungkai oleh enzim helicase. Kemudian, satu molekul polymerase III DNA yang ditunjukkan dengan warna hijau mengikat kepada satu bebenang DNA. Ia bergerak pada sepanjang bebenang dan mempergunakannya sebagai templat untuk mencipta bebenang tuju nukleotida yang ditunjukkan dengan warna merah dan membentuk semula satu heliks duaan. Satu molekul polimerase I DNA (juga berwarna hijau) digunakan untuk mengikat kepada bebenang yang lain (bebenang bebatan) apabila heliks duaan membuka. Molekul ini harus mensintesiskan segmen-segmen polinukleotida yang terputus-putus (dipanggil serpihan Okazaki). Lagi satu enzim, ligase DNA yang ditunjukkan dengan warna ungu, kemudian menjalin kesemua ini menjadi bebenang bebatan.
**Replikasi DNA**  atau **pereplikaan DNA**  ialah proses untuk menyalin bebenang DNA. Oleh sebab bebenang DNA adalah anti-selari dan saling melengkapi, setiap bebenang boleh bertindak sebagai templat untuk membuat salinan bagi bebenang yang bertentangan. Bebenang templat dikekalkan pada keseluruhannya dan bebenang baru dicipta daripada nukleotida trifosfat. Proses ini dipanggil *replikasi separa konservatif*. Secara ideal, kedua-dua bebenang yang dihasilkan adalah sama tetapi pada hakikatnya, kesilapan sering berlaku, walaupun terdapat baca pruf dan mekanisme semak salah bagi memastikan kesetiaan pada tahap yang amat tinggi.

Dalam satu sel, langkah ini adalah wajib sebelum pembahagian sel boleh berlaku. Prokariot tidak henti-henti mereplikakan DNAnya dan penciptaan satu kromosom baru adalah langkah mengehad bagi pembahagian sel. Untuk eukariot, pengaturan masa amat dikawal dan ini berlaku semasa fasa S dalam kitaran sel, dan mendahului mitosis atau meiosis. Proses ini juga dapat dilaksanakan *in vitro* dengan menggunakan komponen-komponen bancuhan atau tiruan dalam sebuah proses yang dikenali sebagai PCR.

DNA boleh disintesiskan secara buatan, tetapi proses ini pada asasnya bukannya proses pengulangan, dan hanya menghasilkan satu bebenang DNA.

Lihat juga
----------

* DNA
* Genetik
* Hipotesis bebenang DNA kekal
* Teknologi DNA rekombinan

Rujukan
-------

1. ↑  "Replikasi DNA (Istilah Bahasa Melayu)". *Pusat Rujukan Persuratan Melayu*. Dewan Bahasa dan Pustaka. Dicapai pada 18 Oktober 2020.
2. ↑  "Pereplikaan DNA (Istilah Bahasa Melayu)". *Pusat Rujukan Persuratan Melayu*. Dewan Bahasa dan Pustaka. Dicapai pada 18 Oktober 2020.

Pautan luar
-----------

* Bengkel DNA
* Sarapan Pagi Johan Membuat Replikasi - teks peringkat permulaan yang kreatif mengenai proses daripada Majalah Suku Tahunan Kreatif Sains
* Animasi Pereplikaan DNA – animasi Flash
* Protokol Tindak Balas Berantai Polymerase Asas Diarkibkan 2007-10-13 di Wayback Machine
* Biologi Animasi
* *Rencana ini mengandungi bahan-bahan daripada* Buku Teks Peringkat Permulaan Sains *yang diterbitkan oleh Pusat Maklumat Bioteknologi Nasional (NCBI). Sebagai terbitan kerajaan Amerika Syarikat, buku ini berada dalam domain awam.*
**Pemanas makanan** adalah alat yang berfungsi untuk memanaskan makanan. Bagaimana untuk memanaskan makanan dengan haba makanan agak mudah. Pemanas makanan ini dibentuk seperti kuali yang mempunyai kaki setiap sudut dan mempunyai tudung, maka di bawahnya ada relau kecil yang digunakan sebagai makanan yang hangat.
Cara menggunakan pemanas makanan ini dengan meletakkannya di atas meja yang digunakan untuk menghidangkan makanan. Pemanas makanan ini mesti menggunakan api yang sangat sedikit.
Pemanas makanan ini diperbuat daripada keluli supaya ia dapat menyerap haba dengan baik dan dapat menyimpan makanan di dalamnya hangat. Semua orang boleh mengendalikan pemanas makanan dengan mudah. Kelebihan pemanas makanan ini dapat menampung sejumlah besar makanan, jadi sangat mudah untuk menyediakan makanan kepada para tamu yang datang, dan makanan yang menggunakan pemanas makanan akan selalu dipelihara dan tidak memudahkan makanan menjadi basi.

Cara membaikpulih pemanas makanan
---------------------------------

Selepas penggunaannya, kami pasti mencuci dan menyimpannya dengan cukup baik. Untuk membersihkannya serta mencuci peralatan memasak lain dan pastikan ia telah dibilas dengan teliti, selepas dibilas dengan cukup bersih, kita wajib meletakkan pemanas makanan di tempat di mana suhu udara tidak lembab, ini supaya tidak membuat cendawan di pemanas makanan.

Harga pemanas makanan
---------------------

Untuk harga yang dijual untuk satu pemanas makanan berbeza bergantung pada kualiti barangan iaitu antara 600 ribu rupiah hingga 2 juta rupiah Indonesia.

Pautan luar
-----------
**Midi-Pyrénées** ialah kawasan yang terbesar dari segi keluasan di Perancis metropolitan dan adalah lebih besar daripada Belanda dan Denmark. Ia tidak memiliki sebarang kesatuan sejarah atau geografi tetapi sebaliknya merupakan salah satu kawasan Perancis yang ditubuhkan pada akhir abad ke-20 untuk dijadikan daerah pedalaman serta zon pengaruh kepada ibu kota Toulouse yang pula merupakan salah satu daripada beberapa "metropolis pengimbangan" (*métropoles d'équilibre*)¹. Satu contoh lagi tentang jenis kawasan tersebut ialah kawasan Rhône-Alpes yang dicipta sebagai kawasan untuk Lyon.

Nama yang dipilih untuk kawasan baharu ini diputuskan oleh pemerintah pusat Perancis tanpa sebarang rujukan kepada provinsi-provinsi sejarah (kerana terdapat banyaknya di dalam kawasan tersebut) dan berdasarkan pada keseluruhannya kepada geografinya sahaja: **Midi** (iaitu "kawasan-kawasan selatan") - **Pyrénées** (Pergunungan Pyrene yang merupakan had selatan kawasan tersebut). Kata sifat dan nama Perancis penghuni kawasan tersebut ialah *Midi-Pyrénéen*.

| * l
* b
* s
Kawasan di Perancis |
| --- |
| 
* Alsace
* Aquitaine
* Auvergne
* Bourgogne
* Bretagne
* Centre-Val de Loire
* Champagne-Ardenne
* Corse
* Franche-Comté
* Île-de-France
* Languedoc-Roussillon
* Limousin
* Lorraine
* Midi-Pyrénées
* Nord-Pas-de-Calais
* Basse-Normandie
* Haute-Normandie
* Pays de la Loire
* Picardie
* Poitou-Charentes
* Provence-Alpes-Côte d'Azur
* Rhône-Alpes

 |
| 2016 | 
* Auvergne-Rhône-Alpes
* Bourgogne-Franche-Comté
* Bretagne
* Centre-Val de Loire
* Corse
* Grand Est
* Hauts-de-France
* Île-de-France
* Normandie
* Nouvelle-Aquitaine
* Occitanie
* Pays de la Loire
* Provence-Alpes-Côte d'Azur

 |
| 

|  |
| --- |
| **Wilayah Luar Negeri Perancis** |
| 
* Guiana Perancis
* Guadeloupe
* Martinique
* Mayotte
* Réunion

 |

 |
NE555 dari Signetics
**Pemasa 555** adalah sebuah litar bersepadu (LB) yang boleh menghasilkan denyutan voltan pada frekuensi-frekuensi tertentu bergantung kepada rekaan litar.

Mod
---

Pemasa 555 mempunyai tiga mod pengendalian iaitu:

* Monostabil — dalam mod ini, denyutan keluaran bagi pemasa 555 akan hanya mempunyai satu tahap stabil.
* Tak stabil — bagi mod ini pula, pemasa 555 akan bertindak sebagai sebuah pengayun.
* Dwistabil — pemasa akan bertindak sebagai sebuah flip-flop dalam mod ini.

Pin
---

Gambarajah blok pemasa 555 dengan nombor pin
LB ini mempunyai lapan pin. Jadual berikut menunjukkan nombor-nombor pin dan juga nama pin tersebut.

| No. | Nama pin |
| --- | --- |
| 1 | Bumi |
| 2 | Picu |
| 3 | Keluaran |
| 4 | Set semula |
| 5 | Voltan kawalan |
| 6 | Ambang |
| 7 | Nyahcas |
| 8 | VCC |

Formula rekaan
--------------

Dalam merekabentuk litar bagi pemasa, ada beberapa perkara yang perlu diambil kira. Iaitu kitar bertugas, frekuensi denyutan dan mod pengendalian yang ingin ditugaskan kepada pemasa 555.

Frekuensi denyutan diberikan oleh

{\displaystyle f={\frac {1}{T}}}
atau

{\displaystyle f={\frac {1.14}{(R1+2R2)\cdot C}}}
kerana tempoh, 

{\displaystyle T=0.693\cdot (R1+2R2)\cdot C}
  

Lebar denyutan ditemukan dengan

{\displaystyle LD=0.063\cdot (R1+R2)\cdot C}
  

dan

kitar bertugas {\displaystyle ={\frac {(R1+R2)}{(R1+2R2)}}\cdot 100\%}

Lihat juga
----------

* Pengayun
* Pemasa
* Litar bersepadu

Pautan luar
-----------

* (Inggeris) 555 timer Diarkibkan 2011-09-03 di Wayback Machine